NaiveNeuron/SloPal huggingface dataset:
Mičovský, Ján, poslanec NR SR (2013-03-25):
Ďakujem pekne, vážená pani podpredsedníčka Národnej rady. Chcem oceniť ocenenie, ktoré vyslovil pán poslanec Jarjabek, pretože mne sa tiež princíp zákona, ktorý navrhol pán poslanec Viskupič, páči. Páči sa mi nie ako odborníkovi, ale tak pocitovo, lebo si myslím, že zvyšovanie podielu slovenskej hudby v princípe je správnym úmyslom. Myslím si, že je to celkom pekná analógia s tým, keď hovoríme o tom, že kupujme slovenské výrobky, a asi nikto z nás nepochybuje, že také niečo skutočne podporí veľmi prirodzene a funkčne slovenské ekonomické zdroje a ich hospodárske produkcie. Je tu len jeden problém, na ktorý som ani neprišiel sám, ale na ktorý ma upozornili niektorí mladší ľudia, ktorí možno majú iné hudobné vkusy. Ja počúvam hlavne stanicu Devín a priznám sa, tam, myslím, že so slovenským slovom není problém. Hudba, ktorá tam zaznieva, je buď krásna a bez slov, alebo, ak je tam slovenská reč, tak je tiež krásna a v dostatočnom rozsahu zastúpená. Ale možno tie modernejšie stanice, tie ozaj produkujú hudbu, o ktorej sa domnievajú títo moji konzultanti mladí, že ak by sme takýto zákon zaviedli, tak tu vzniká nebezpečenstvo, že síce hegemóniu zahraničných muzík trošinka otupíme, ale vznikne tu nová hegemónia istých slovenských šikovných producentov, ktorí zaplavia naše rozhlasové médiá tým, čo veľmi by títo ľudia, s ktorými som to konzultoval, počúvať nechceli. A tak si myslím, že tento ozaj dobrý nápad pána kolegu Viskupiča by bolo treba dopracovať vlastne v tej podobe, aby sme jednu hegemóniu, tú zahraničnú, nenahradili hegemóniou inou, tých šikovných, v úvodzovkách, producentov slovenskej muziky, ktorí by dokázali tie percentá využiť tak, aby sa tu točili dookola piesne a hudba, ktorú oni veľmi počúvať, teda tí konzultanti, nechcú. Tak ja sa k nim pridávam a dávam takú otázku.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 134, za 43, proti 38, zdržalo sa 50, nehlasovali 3. Národná rada sa uzniesla, že nebude pokračovať v rokovaní o tomto návrhu. A pristúpime k hlasovaniu o bode 33 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku (tlač 1682). Poprosím, opäť zapnite pána spravodajcu Dominika Drdula, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1682.)
Žiga, Peter, podpredseda NR SR (2024-06-20):
Ďalším vystupujúcim v rozprave je pán poslanec Dostál.
Kollár, Boris, predseda NR SR (2021-10-20):
Pán poslanec... (Neutíchajúci ruch v sále.) Prosím, ukľudnime sa, lebo preruším schôdzu. (Reakcie z pléna.) Prosím, pán poslanec Benčík, táto vec nesúvisí s vecným a časovým postupom rokovaní Národnej rady. O tomto nemôžeme dať hlasovať a poprosím vás, aby ste si naštudovali rokovací poriadok. Takéto veci, prosím vás pekne, nezavádzajte a nerobte si reklamu. (Potlesk.) Ďalej, s ďalším procedurálnym návrhom vystúpi pán poslanec Krúpa, nech sa páči.
Dobeš, Peter, poslanec NR SR (2023-06-15):
Ďakujem. Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-05-14):
Ďakujem, pani spravodajkyňa. Otváram rozpravu. Kolegyne, kolegovia, chcem vás informovať, že písomne sa do rozpravy v mene poslaneckého klubu OĽaNO prihlásila pani poslankyňa Mezenská, ďalej sa písomne do rozpravy prihlásili páni poslanci Poliačik, Viskupič a Hlina. Teraz mi dovoľte odovzdať slovo pani poslankyni Mezenskej.
Fecko, Martin, poslanec NR SR (2012-12-17):
Ďakujem pekne, pani predsedajúca. Pán minister, pán spravodajca, kolegyne, kolegovia, budem krátky. Nebudem to nejako zbytočne súriť, siliť. Takže, áno, znovu sa nám tu dostáva ako kvázi červená nafta. To, že akým spôsobom to budeme dávať, či 10 miliónov dáme týmto spôsobom, alebo iným, to už je vec pána ministra. Rozhodli sa takto, dobre, idú týmto spôsobom. Ja by som chcel upozorniť skôr na nejaké, podľa mňa, nedostatky, ktoré by dobre bolo z tohto návrhu odstrániť. Po prvé. Dokladom v § 2 ods. 2, dokladom, že predmetom jeho podnikania je poľnohospodárska prvovýroba a v § 3 ods. 2 spôsob určenia výmery poľnohospodárskej pôdy žiadateľa a spôsob určenia počtu veľkých dobytčích jednotiek žiadateľa uvedie platobná agentúra vo výzve na predkladanie žiadosti. Ja by som chcel, aby sa ten spôsob určenia výmery poľnohospodárskej pôdy zakladal na, buď na vlastnej pôde, to znamená list vlastníctva, že na nej gazdujem, alebo plus nájomné zmluvy, na ktorej pôde gazdujem. Toto keď tam nebude, tak hovorím, že je to v rozpore so zákonom a s užívaním vlastníctva ako takého poľnohospodárskej pôdy. Takže to by som žiadal, aby bol tam každopádne tento moment podchytený, lebo to je základ. A ďalší, hovoríme, že budeme to dávať na poľnohospodársku pôdu a veľkú dobytčiu jednotku, ale v § 3 je to uvedené, ako keby to bolo aj na jedno, aj na druhé. Aj na jedno, aj na druhé, to znamená aj na pôdu, aj na dobytčiu jednotku. Ale v odôvodnení máte alebo. Takže pozor! Tak si ujasnime, kde to vlastne sme, lebo ja by som to skôr bral, že malo by to byť jednoznačné. Alebo máš, alebo nemáš. Takže to by bolo asi k tomu. Myslím, že ešte jedna vec by tu mala byť, a síce, keď hovoríme, že chceme podporovať malých a stredných, lebo, pán kolega, viem, že my tu máme iba tých veľkých, a ako bolo aj pánom ministrom odôvodnené, 70 % farmárov v západnej Európe teda má päť hektárov poľnohospodárskej pôdy. Takže podpora tým našim novozačínajúcim farmárom, to ešte nemáme stále definované, čo je farmár, tak to si ešte musíme znovu nejak uvedomovať, by mala byť možno že aj to, že budú môcť aj oni čerpať, tí, ktorí by chceli teraz napríklad začať. To by sme im pomohli. Lebo tu hovoríme, že mali by dokázať, že či je podnik v nejakých ťažkostiach finančných a ďalších veciach. Dajme takúto šancu aj tým, ktorí by chceli tohto roku, v roku 2013 začať. Aby mohli aj oni si požiadať o to a nech ukážu, že ten stimul je do poľnohospodárstva. Aby sme znížili nezamestnanosť. Že je aj zo strany ministerstva počin úprimný a že aj tých malých budeme podporovať. Lebo zdedili sme tie veľké transformované družstvá, resp. privatizované štátne majetky a mne sa zdá, že tých 10 %, čo nám súkromne hospodáriaci roľníci obrábajú, tak myslím si, že nie je to adekvátne a mali by sme aj ich podporiť. Tam je tá mikrozamestnanosť v území, a hlavne v poľnohospodárskej krajine nášho Slovenska. Toľko, myslím, že z mojej strany a ďalší nejaký pozmeňovák prípadne v druhom čítaní, ktoré bude nasledovať. Ďakujem pekne.
M. Číž, podpredseda NR SR: (2008-09-04):
Slovo má pán poslanec Urbáni.
Pleštinská, Zita, poslankyňa NR SR (2021-05-06):
Asi ju nebudete vedieť povedať, ale jednalo sa o hasičov, ktoré, ktorí mali vykonané platné previerky, a tým pádom, že sa to oddialilo, to prijatie, tak im prepadli tie, takže to bude pravdepodobne na ministra Mikulca, takže ja ďakujem pekne.
Simon, Zsolt, poslanec NR SR (2013-12-03):
Ďakujem pekne. Pán kolega Fecko, dovolím si zacitovať z už neplatného zákona: „Vo vinohradníckych oblastiach podľa ods. 2 písm. a) až e)“ – tam sú vymenované všetky vinohradnícke plochy územia Slovenska – „užívateľ vinohradníckej plochy je povinný užívať vinohradnícku plochu len ako vinicu.“ Bodka. Bolo to veľmi jednoducho naformulované a fungovalo to. Pred tým znenie: „Vo vinohradníckych oblastiach Malokarpatskej vinohradníckej oblasti možno vinohradnícke hony, uvedené v prílohe, užívať len ako vinice. Ak vlastník vinohradu, honu v Malokarpatskej oblasti neužíva hon ako vinicu, je povinný ho za účelom zachovania ochrany viníc v Malokarpatskej vinohradníckej oblasti zmeniť, prenajať alebo vcelku alebo sčasti predať za primeranú cenu, ktorou je všeobecná hodnota majetku podľa osobitného predpisu, tomu, kto sa zmluvne zaviaže a výslovne zaviaže nadobudnutý hon vlastniť a užívať ako vinicu.“ Toto sú znenia, ktoré platili v predchádzajúcom období. Kým takéto znenia platili, tak na Kolibe sme nemali od Rozina baráky. Nebolo o tom, či Rozin má peniaze na to, že zaplatí poplatok za vyňatie, a postavím tam barák, alebo nepostavím tam barák. Keď je záujem mať, chrániť vinicu, tak toto sú riešenia, ktoré boli osvedčené v tejto krajine. Ja som len upozornil na to, že pán minister by sa možno, keby sa obrátil na svojich odborníkov z Komjatíc, tak mohol sa zamerať práve na tieto oblasti. Ďakujem.
Šimečka, Michal, podpredseda NR SR (2024-02-09):
Ďakujem pekne. Pani poslankyňa Mesterová s faktickou poznámkou.
Bugár, Béla, podpredseda NR SR (2011-07-11):
Pani poslankyňa Kiššová.
B. Bugár, podpredseda NR SR: (2006-02-02):
Ďalším bodom je druhé a tretie čítanie o zákone z 13. decembra 2005, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov a o zmene a doplnení niektorých zákonov, vrátanom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 1431. Dávam slovo spoločnému spravodajcovi z výboru pre hospodárstvo, privatizáciu a podnikanie poslancovi Stanislavovi Janišovi. Nech sa páči.
Zmajkovičová, Renáta, podpredsedníčka NR SR (2013-06-27):
Ďalším písomne prihláseným je pani podpredsedníčka Jurinová. Nech sa páči.
Brocka, Július, poslanec NR SR (2014-09-09):
Pán poslanec Matovič, aj moje dva návrhy boli väčšinou SMER-u vyradené z rokovania tejto schôdze, lebo pani Laššáková ich považuje za súčasť kampane do komunálnych volieb. No, áno aj nie. Áno tak, ako každý bod tejto schôdze Národnej rady. Aj prvý bod o vianočných príspevkoch je súčasť volebnej kampane do komunálnych volieb. A nie je tak, že môj návrh alebo náš návrh s kolegom, my sme predkladali v decembri minulý rok. To nás ani vo sne nenapadlo, že sú nejaké komunálne voľby pred nami. To SMER si všimol teraz, že sú pred nimi komunálne voľby, a chcú urobiť všetko pre to, aby okabátili, aby okabátili ľudí. A potom ďalej nerozumiem tomu návrhu, že veď predsa náš návrh je súčasťou toho 15-bodového dobrého balíka opatrení, ktoré SMER schválil na ich sneme v júni tento rok. A to bol návrh Roberta Fica. A ja som nenašiel v tejto schôdzi Národnej rady iný vládny návrh zákona, ktorý by riešil to opatrenie, ktoré vy ste sľúbili, a my ho tu chceme presadiť. Škandál. A nehoráznosť. Naozaj, súhlasím s vami, pán kolega.
Brixi, Otto, poslanec NR SR (2014-05-16):
Ďakujem pekne, pán predseda. Kolegyne, kolegovia, dovoľujem si vás požiadať o preloženie bodu č. 23, čo je tlač 793, pred bod č. 80. Odôvodňujem svoj návrh z dôvodu budúcotýždňového stretnutia s prezidentkou Asociácie spoločenstiev vlastníkov bytov. Ďakujem pekne.
Laššáková, Jana, podpredsedníčka NR SR (2015-06-15):
Pán poslanec Mikloško, nech sa páči.
Pčolinský, Peter, poslanec NR SR (2016-04-26):
Ďakujem. A mne sa vaše vystúpenie páčilo, až by som povedal, že až mi to prišlo divné, pretože doterajšie vystúpenia niektorých predstaviteľov strany MOST, dovolím si tvrdiť, že boli v rozpore, resp. mali opačný názor na danú problematiku ako vy, čo som rád, že v strane MOST sú názorové rozdiely, to berte s nadsádzkou. Čo sa týka Turecka, ja som presvedčený o tom, že Slovensko by malo urobiť maximum, aby sa Európska únia nenechala vydierať, lebo toto je vydieranie zo strany Turecka v čase, keď Turecko má v rukách kľúč od dverí, cez ktoré k nám prúdia migranti, a myslím si, že zrušenie vízovej povinnosti Turecku by bola katastrofa, by bola katastrofa, ktorá by zobrala Turecku kľúč a tie dvere by boli vykopnuté. To je jedna vec. Druhá vec je veľmi diskutabilné zase zrušenie vízovej povinnosti pre Ukrajinu. Otázka je, či by nám to pomohlo alebo či, naopak, by to zlikvidovalo ten trh, pracovný trh na Slovensku, pretože s vysokou pravdepodobnosťou, veď sa to deje už dlhé roky, ale v malej miere, by nás zaplavila lacná pracovná sila. Čiže Slovensko by podľa mňa malo zastávať postoj taký, aby sme v prvom rade chránili naše národné záujmy. A záujmy Európskej únie sú z môjho pohľadu až sekundárne, ale v prvom rade národné záujmy Slovenska.
Zmajkovičová, Renáta, podpredsedníčka NR SR (2012-09-13):
Ďakujem, pani ministerka. Ďalšiu otázku položila pani poslankyňa Monika Gibalová ministrovi práce, sociálnych vecí a rodiny Jánovi Richterovi: „Vážený pán minister, koľkým občanom bola poskytnutá opatrovateľská služba v domácnosti zo strany obcí v roku 2011 a koľko zamestnancov miest a obcí poskytovalo v roku 2011 opatrovateľskú službu?“ Nech sa páči, pán minister.
Laššáková, Jana, podpredsedníčka NR SR (2014-11-09):
Procedurálny návrh. (Reakcie z pléna.)
Vášáryová, Magdaléna, poslankyňa NR SR (2015-05-05):
Pán predseda výboru, ja som sa snažila to uvádzať len ako príklady, pretože som si, samozrejme, vedomá, že toto je prvé čítanie, a preto som sa hlavne venovala autorom, teda tým, pre ktorých tento zákon vznikol. Ja som len chcela upozorniť, a preto som si vybrala ako príklady niektoré veci. Je tam toho, samozrejme, oveľa viacej, ale ja sa nechcem tu hrať na právničku, ktorá celý život robí len to, že sa zaoberá Autorským zákonom, to nie. Ja som si zbierala informácie o tom a všetci sme v rovnakej situácii, to znamená aj vo výbore budeme vlastne v tej situácii, že budeme musieť vychádzať z tých odborníkov, a tých sa dá spočítať na prstoch jednej ruky na Slovensku, ktorí tomu rozumejú. Takže preto som sa prihovárala aj o tom, že predsa len, aj keď máme organizácie kolektívnej správy, s ktorými autori podpisujú  zmluvy, tak predsa len nemôžeme nechať autorov len tak napospas tým právnikom, ktorí to tam jediní vedia vysvetliť a vykladať hlavne. Takže snažila som sa veľmi zmierlivo, snažila som sa dokázať, že naozaj som sa snažila tomu porozumieť, vítam to, veď niekoľkokrát som tu hovorila, že čakáme na ten  Autorský zákon, som veľmi rada, že ho tu máme, len upozornila som na to, že vlastne ma aj tí niektorí odborníci upozornili na to, z tých organizácií kolektívnych správ, že sa im, aj im zdajú, že  samotné práva samotných autorov sú trošku podcenené.
Zmajkovičová, Renáta, podpredsedníčka NR SR (2012-07-31):
Pán poslanec Kaník.
Grendel, Gábor, podpredseda NR SR (2023-02-01):
Pán poslanec Drdul.
Šeliga, Juraj, podpredseda NR SR (2020-07-14):
Pán poslanec Kuffa.
Panáček, Milan, poslanec NR SR (2012-07-25):
Vážený pán predseda, v rozprave vystúpil jeden pán poslanec, pán poslanec Beblavý, ktorý podal návrh, aby predmetný návrh zákona bol prerokovaný aj vo výbore pre vzdelávanie, vedu, mládež a šport, čo navrhujem, aby sme teda spoločne odhlasovali v ďalšom hlasovaní. A dajte teraz, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Laurenčík, Milan, podpredseda NR SR (2022-06-21):
Poslednú faktickú poznámku má pán poslanec Štefan Kuffa. Nech sa páči.
Šebej, František, poslanec NR SR (2013-05-29):
Nie.
Lipšic, Daniel, poslanec NR SR (2014-01-28):
Pán predseda, nemám návrh, ale mám požiadavku, či by sme mohli mať minútu ticha za obete násilia na Ukrajine.
M. Hort, podpredseda NR SR: (2007-10-19):
Ďalšou s faktickou poznámkou prihlásenou je pani poslankyňa Jana Laššáková. Nech sa páči.
Bugár, Béla, podpredseda NR SR (2019-06-19):
Pán spravodajca. Nech sa páči, môžte mať záverečné slovo.
Pčolinský, Peter, podpredseda NR SR (2022-12-06):
Nech sa páči, hlasujeme. (Hlasovanie.) Prítomných 136, za 75, zdržalo sa 60, nehlasoval 1. Aj tento bod sme schválili.
Bugár, Béla, podpredseda NR SR (2016-12-06):
Pán predseda výboru Antal.
V. Veteška, podpredseda NR SR: (2006-04-20):
Pán poslanec Maxon. M. Maxon, poslanec: Ďakujem pekne za slovo. No, Tonko, skúsme teda prerátať tých 13 %. Hovorím to teda aj vo väzbe na to, čo hovorila pani poslankyňa Navrátilová, že keby sme teda veľmi mali ambíciu vyškrabať zo štátneho rozpočtu, čo sa dá, tak dá sa vyškrabať možno 5 mld. A súčasne teda vieme, že táto navrhovaná novela bude mať dopad v tomto roku niekde 800 mil. a budúci rok, myslím, 2 mld. Ale je to opäť v kontraprodukcii s inými vecami. A to je tá záležitosť, o ktorej si ja stále myslím, že niečo viem. Kto sa nás pýtal o 12 mld. pre Žilinu? Kto sa nás pýtal, keď sa pôvodne navrhovaná čiastka, ktorá všelijako bola zakamuflovaná v rozpočte, zrazu zvýšila o 5 mld. Sk a kryla sa z dodatočných príjmov štátneho rozpočtu? Tam tie dodatočné príjmy štátneho rozpočtu sa môžu použiť na základe možno vážnych pochybení niektorých jednotlivcov. A tuná, kde to má teda veľmi veľký celospoločenský dopad, a mám na mysli teda pozitívny dopad, tak tam nemáme ambíciu takouto cestou sa vydať? O tom nie je parlamentná demokracia.
Sulík, Richard, predseda NR SR (2010-12-14):
Pani poslankyňa Jurinová.
Laurenčík, Milan, podpredseda NR SR (2021-11-09):
Vážené panie poslankyne, vážení páni poslanci, budeme pokračovať v popoludňajšom rokovaní dvanásteho dňa 48. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok). Vládny návrh zákona je pod tlačou 636. Správa výboru má tlač 636a. Prosím teraz pani ministerku spravodlivosti Slovenskej republiky, pani Máriu Kolíkovú, aby nám vládny návrh zákona odôvodnila. Pani ministerka, nech sa páči, máte slovo. [Rokovanie o vládnom návrhu zákona o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) , tlač 636.]
Slyško, Peter, poslanec NR SR (2023-11-23):
180. Ďakujem pekne. Pán minister, ďakujeme. Odznelo tu množstvo faktov, udalostí, dovolím si tvrdiť ľudských príbehov, pri ktorých by sme sa mali reálne zamyslieť, či takto to má fungovať. Kolegovia z Progresívneho Slovenska, ja rozumiem, že to možno nevyzerá, že častokrát to je mimo tému, no dovolím si tvrdiť, že opak je pravdou. Tie, tie súvislosti treba vnímať v celkových súvislostiach. A neviem, ak je vašou prioritou, kolegovia z PS, brániť tomu, aby postavil minister mimo službu obvinených policajtov, ak nezáleží na tom, aby sa veci prešetrili transparentne, spravodlivo, ja verím tomu, že práve tá transparentnosť a spravodlivosť je pre vás dôležitá. Ďakujem.
Tomáš, Erik, minister práce, sociálnych vecí a rodiny SR (2024-02-09):
Opäť ďakujem pekne za slovo, z Denisy Sakovej som sa zmenil na Zuzanu Dolinkovú (smiech), ale nie, ony sú oveľa krajšie, samozrejme. Takže dovoľte, aby som v mene pani ministerky Zuzany Dolinkovej a ministerstva zdravotníctva uviedol tento zákon. Dovoľujeme si predložiť na rokovanie Národnej rady Slovenskej republiky návrh zákona, ktorým sa mení a dopĺňa zákon číslo 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov v znení neskorších predpisov. Návrh zákona sa predkladá v súlade s bodom B1 uznesenia vlády Slovenskej republiky č. 264 z 31. mája 2023, ktorým sa vykoná transpozícia delegovanej smernice komisie Európskej únie 2022/2100 z 29. júna 2022, ktorou sa mení smernica Európskeho parlamentu a Rady 2014/40/Európska únia, pokiaľ ide o zrušenie určitých výnimiek týkajúcich sa zahrievaných tabakových výrobkov. Novelizácia ustanovení predmetného zákona má za cieľ rozšíriť kategóriu tabakových výrobkov o nový tabakový výrobok, ktorým je zahrievaný tabakový výrobok. Vzhľadom na zákaz uvádzať na trh tabakové výrobky s charakteristickou arómou alebo obsahujúce arómy v akýchkoľvek ich zložkách, ako napríklad vo filtroch, papieroch, baleniach, kapsuliach alebo akejkoľvek technické prvky umožňujúce zmenu vône alebo chuti dotknutých tabakových výrobkov alebo ich intenzity dymu, ktorý už existuje pre cigarety a tabak na vlastnoručné zhotovenie cigariet, sa bude tento zákaz uplatňovať aj na zahrievané tabakové výrobky. V prípade zahrievaných tabakových výrobkov, pokiaľ ide o tabakové výrobky na fajčenie, sa nemôžu udeľovať výnimky z povinnosti uvádzať informačný odkaz a kombinované zdravotné varovania. Ďakujem pekne.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 86 poslancov, proti 9 poslancov, 29 poslancov sa zdržalo, nehlasovalo 7 poslancov. Konštatujem, že sme schválili návrh novely zákona č. 222/2004 Z. z. o dani z pridanej hodnoty. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení zákona č. 242/1998 Z. z. , tlač 1416. Slovo má spoločná spravodajkyňa z výboru pre ľudské práva a národnosti a postavenie žien, pani poslankyňa Viera Mazúrová a bude uvádzať  hlasovanie.
Laššáková, Jana, poslankyňa NR SR (2010-09-09):
Ďakujem pekne za slovo. Chcem len pripomenúť členom výboru na preskúmavanie rozhodnutí NBÚ, že máme dnes zasadnutie výboru tu v Národnej rade, v zasadačke č. 34, o 12.30 hodine. Ďakujem pekne.
Hlina, Alojz, poslanec NR SR (2013-06-27):
Ďakujem veľmi pekne. Ono existuje také pekné čínske príslovie, že komu vadí kvákanie žiab, nech si nekupuje dom pri rybníku. Viete, to sú naozaj niekedy také veci, kedy nám začnú zvuky vadiť, keď možno aj vytvoríme atmosféru na to, že si niekto všimne. Sú naozaj niektoré zvuky, s ktorými neurobíte nič, a, Štefan, pardon, pán kolega Kuffa, ten stroj, ktorý meria zvuk, on nerozoznáva, či je to tón alebo výška, on meria hluk. Prísne vzaté a to je celé, keď meria hluk, tak jak je hlukom aj rev tigra a tiger tiež, teda tak, čo mu previažeš, to sú veci, s ktorými nič neurobíš, a v pralese ten tiger zakričí, no. Ja ešte, aby ste ma prípadne pochopili, ja si pamätám, že ako absurdne môže niečo skončiť. Bola tu raz taká pani, tu dosť dlho stála, o jej príbehu sa rozprávalo, že ona má syna, ktorý je nejak postihnutý, a on kričí. Neviem, s koľkými z vás rozprávala, lebo so mnou dlho rozprávala, a proste to, že to susedom vadí a že sa sťažujú a že kričí, lebo je chorý, no. Viete, to naozaj otvoriť Pandorinu skrinku s týmto, že potom začnú ľuďom vadiť veci, ktoré si možno dovtedy neuvedomovali, a nakoniec sa aj dozvieme také veci, ktoré aj tu teraz v rozprave zazneli, ktoré tiež sú prekvapujúce, hej, že stáročiami vnímaný zvuk zvonov ako zvuk, ktorý pomaly patrí k civilizačnému znaku tej-ktorej krajiny, tak zrazu začne vadiť. Kolega Počiatek sa argumentačne, Poliačik, pardon, sa argumentačne dovybaví tak, že to tu začne valiť, že v čom ten hluk zo zvonov, ktorý ty, kolega Kuffa, nazývaš tón, ale ono v tej prísne vzatej podstate je to hluk.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 135 poslancov, za 69, proti 32, zdržalo sa 34. Uvedený návrh sme schválili.
Ďuriš Nicholsonová, Lucia, podpredsedníčka NR SR (2018-12-04):
Vážené panie poslankyne, vážení páni poslanci, budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice (tlač 1129). Pán minister ako predkladateľ je už na svojom mieste. Poprosím pána spravodajcu. Došlo k zmene, pán poslanec, pri spravodajcovaní? Pani poslankyňu Irén Sárközy tu mám napísanú. Príde hneď. Dobre. Počkáme na pani spravodajkyňu. (Krátka pauza.) Dobre. Pani poslankyňa Sárközy je už tu. Poprosím pána poslanca Hegera, aby pokračoval v prerušenej, v prerušenom príspevku svojom v rámci rozpravy. Myslím, že máte 24 minút. Áno. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 1129.)
Mikloško, Jozef, poslanec NR SR (2014-10-24):
Aha, pán generálny, prepáčte.
Paška, Pavol, predseda NR SR (2014-09-09):
Pán poslanec Hlina.
Jílek, Rastislav, poslanec NR SR (2020-07-10):
No, ja som naozaj rád, že podávame zákon, ktorý rozviaže ruky mestským a obecným zastupiteľstvám, poslancom, ktorí sú naozaj volení občanmi v demokratických voľbách a teraz sú reprezentantmi jednotlivých obyvateľov danej obce či mesta. Čiže určite tento zákon podporím a som rád, že prišiel tuná do pléna.
Gašpar, Tibor, poslanec NR SR (2024-02-08):
Pán predsedajúci, teraz dajte hlasovať o bode 2 pozmeňujúceho návrhu poslanca Polláka.
J. Mikuš, poslanec: (2006-01-24):
Pán kolega Číž, podľa toho, čo ste povedali, ste si dobre zaprotirečili, lebo ste povedali, že som hovoril jasné veci podľa neviem akých teórií vašich, ale pritom na druhej strane ste povedali, aby som niečo nezahmlieval a ja som nepoužíval také cudzie slová ako vy, myslím si, že som hovoril jasne. A k tomu, čo ste povedali, si myslím, že sa veľmi hodí na vás ten úvod, ktorý som mal asi na tej prvej pol strane. Pán kolega Fajnor, či sme krok od priepasti, alebo nie sme, to je pravdepodobne rozdielny pohľad na vec, na mierku hodnôt, jednoducho pohľad na ekonomiku medzi vami a mnou, nerád by som hodnotil váš názor, že nezmysly. Ja si myslím, že komunizmus ako ideológia ukázal v rámci histórie svoje pôsobenie, svoju životaschopnosť a nehovorím o nezmysloch, ale tak to je váš slovný jazyk. A potom, ak budete niečo kritizovať, tak si aspoň zistite, že tá LOB-ka, o ktorej ste hovorili, nie je z Banskej Bystrice, ale v Trenčíne. Pán kolega Maxon, ďakujem pekne, že ste súhlasili aspoň s časťou z toho, čo som povedal, ale čo sa týka privatizácie, ak ste povedali kolegovi Soboňovi, že nemáte právo na nejaké morálne hodnotenie, myslím si, že na privatizáciu máte možno najmenšie, pretože vaša privatizácia bola priamym predajom, a táto privatizácia je tendrom cez poradcu, takže to je nehorázny rozdiel za privatizácie za vlády 1995, 1994.
R. Madej, poslanec: (2006-12-13):
Pán poslanec Lipšic používa slovo korporativizmus pomaly už ako nadávku, ale ja osobne som presvedčený, že tripartitu, ktorú v tej podobe, ako bola v minulom volebnom období, bývalá vláda zlikvidovala, tak naozaj je slušné a politické strany išli s tým záväzkom do volieb, že túto formu spolupráce a sociálneho dialógu obnovia v záujme aj sociálneho zmieru a sociálneho mieru, ktorý by v spoločnosti mal nastať. Pán poslanec Frešo uvádzal naozaj množstvo argumentov, ktoré nemajú nič spoločné aj s týmto zákonom, a ja by som do budúcnosti očakával a prosil možno vo vzájomných vystúpeniach, aby bolo čo najmenej hnevu a zlosti, pretože boli cítiť len nadávky, resp. také pomenovania, ktoré nie sú naozaj spoločné so slušnou argumentáciou v Národnej rade. Naozaj si myslím, že nervozita, ktorý vyplýva z toho, že je niekto v opozícii, nie je náležitá. Je naozaj prirodzené, že táto vládna koalícia má záujem spolupracovať so sociálnymi partnermi v tejto forme spolupráce, veď to boli záväzky, ktoré politické strany dávali už pred voľbami svojim voličom, takže hovoriť, že toto je nelegitímne alebo nenáležité, je to len a len výsledok volieb a záujem tejto vlády. To, že v minulosti bola bývalá vláda na vojnovej nohe so sociálnymi partnermi je vec súčasnej opozície, ale ak má táto vláda aj v zmysle programového vyhlásenia vlády podľa týchto zákonných rámcov záujem spolupracovať so sociálnymi partnermi, podľa môjho názoru je to potrebné oceniť. Ďakujem pekne.
Svrček, Miloš, poslanec NR SR (2023-06-14):
Ďakujem za slovo. Ďakujem aj za vystúpenie, pán poslanec. Bola tu otvorená aj otázka týkajúca sa možnej podpory od iných strán ako od vás alebo od SaS-ky. My však dlhodobo hovoríme, že vláda, ktorá nemá legitimitu z volieb, jednoducho nemá legitimitu ani na vládnutie. A pre nás je najpodstatnejšie, aby bola vláda, ktorá vzišla zo zdravej a demokratickej, demokratickej súťaže. Takže z toho dôvodu my aj dlhodobo hovoríme, že jednoducho nevieme si predstaviť podporu takejto vláde. A tu len súhlasíme s tým, čo hovoria aj ústavní právnici, čo hovoria politológovia, pretože to nie je len náš názor. Jednoducho podporiť takúto vládu jednoducho nie je cestou. A čo sa týka toho, že by sme mali podporiť, lebo sme hodnotovo blízko, no súhlasím. Však ja som to povedal aj v otvorenej rozprave, že veľmi dôležité pre túto vládu, aj keď bude bez dôvery, aj keď bude len pár mesiacov tuto pri moci, je, aby jednoducho doslova, prepáčte mi za ten výraz, nezarezala tie vládne návrhy zákonov, s ktorými si ešte aj ty napríklad ako minister prichádzal alebo tvoji kolegovia v bývalej vláde, ale aby sa pokračovalo ďalej v tom legislatívnom procese a dotiahli sa do poslednej finálnej verzie všetky tie ustanovenia, ktoré potrebujeme schváliť, a aby to pomáhalo ľuďom. Čiže súhlasím, na jednej strane ja požadujem od tejto vlády, aby si splnila aspoň túto úlohu, aby jednoducho sa dokončil ten legislatívny proces, dokončili sa veci, ktoré sú potrebné, a jednoducho čo je najpodstatnejšie pre ministra vnútra, pripraviť procesne demokratické voľby v rámci 30. 9. Ďakujem.
Jarjabek, Dušan, poslanec NR SR (2021-06-15):
Ďakujem za slovo, pán predsedajúci. Pán minister, to, čo ste, to, čo ste predviedli, to, čo ste povedali, to nebola reakcia na to, čo je vám vytýkané. To nie je o tom, či vaše ministerstvo funguje alebo nefunguje. To je o tom, aspoň pre mňa, ktorý teda, chvalabohu, má k tomu vašemu ministerstvu veľmi ďaleko a dúfam, že to tak dlho zostane, pre mňa je táto schôdza o tom, či minister vnútra klame, alebo či minister vnútra neklame. Či je minister vnútra klamár, alebo či minister vnútra nie je klamár. Ja ako veľmi poctivo pozerám tie všetky vaše vyjadrenia, pán minister, ale vy ani tie vaše poondiate hodinky, čo nosíte na ruke, neviete zdôvodniť. Aj tam sa zamotávate. Existujú minimálne tri verzie, veď to je normálna sranda. Ako vám človek potom môže veriť v tých dôležitých veciach? Veď vy skutočne tuná prečítate to, čo ste si napísali alebo čo vám niekto napísal, nejaký podklad, a absolútne nereagujete na to, o čom táto schôdza je a čo vám bola, teda z čoho ste obviňovaný. Tak sa alebo vyviňte, alebo nevyviňte, ale už niečo k tomu konečne povedzte. Potom veľmi zaujímavé bolo v tom vašom príhovore, keď ste hovorili o, s veľkou istotou ste hovorili o tých budúcich verejných pojednávaniach. Tak ako keby ste vy poznali výsledok. Tak, pán minister vnútra, ako je to s tými pojednávaniami? Tak poznáte ich výsledok alebo nepoznáte ich výsledok? Vy ste tu hovorili presne v tom štýle a v tej atmosfére, že je vám jasné, ako to všetko dopadne. Tak teda ako to dopadne, pán minister vnútra? Na toto mi odpovedzte, lebo toto je veľmi dôležité, aby sme vedeli, ako je to všetko pripravované aj z tej vašej strany, pán minister vnútra, pekne prepytujem.
Figeľ, Ján, podpredseda NR SR (2015-03-13):
Druhým rečníkom v rozprave, nech sa páči, je Pavol Zajac.
Číž, Miroslav, podpredseda NR SR (2015-01-28):
Ďakujem. Slovo má pán poslanec Hudacký.
Šimečka, Michal, podpredseda NR SR (2024-01-23):
Ďakujem pekne. Pán poslanec Horecký.
Suja, Miroslav, poslanec NR SR (2021-01-12):
Ďakujem za slovo, pán predsedajúci. Milan, vidíš, že na tvoje vystúpenia vždy také jedovaté, ale nie konkrétne reakcie. Sa mi páči, keď tu kolega ide vykrikovať niekomu vysoké školy, pritom ďalší pred ním, čo mal 5-tisíc hlasov, nemá žiadnu a ide ťa poúčať, tak je to také smutné. Jedno, či má človek vysokú školu, alebo nemá, toto, si myslím, že sem nepatrí, pán Žiak, ale aspoň to vidno vo vašej inteligencii, a to, čo ste študoval, asi potom veľmi slabo. Prečo potom neradíte vášmu premiérovi, že robí sprostosti a že ani jedna krajina na svete, ako on hovorí, tú atómovú bombu nepoužila? Vy ako taký vzdelaný a študovaný človek, čo ste mu to neporadil? (Reakcia z pléna. Prerušenie vystúpenia predsedajúcim.)
Hrnčiar, Andrej, podpredseda NR SR (2019-04-03):
Ďakujem, pán poslanec. Konštatujem, že Národná rada navrhuje prezidentovi Slovenskej republiky kandidátov na sudcov Ústavného súdu, ako ich uviedol overovateľ. Vzhľadom na to, že potrebný počet kandidátov nebol zvolený, vykoná sa opakovaná voľba, ktorá sa uskutoční zajtra vo štvrtok 4. apríla 2019 o 17.00 hodine. Na základe rozhodnutia Národnej rady o skrátenom legislatívnom konaní pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 595//2003 Z. z. o dani z príjmov v znení neskorších predpisov . Návrh zákona je uverejnený ako tlač 1412, návrh na jeho pridelenie na prerokovanie výborom je v rozhodnutí č.1495. Prosím poslanca Radovana Baláža, aby za skupinu poslancov návrh zákona uviedol.
Laurenčík, Milan, podpredseda NR SR (2021-06-15):
Pán poslanec Juraj Krúpa, nech sa páči.
B. Bugár, podpredseda NR SR: ():
Panie poslankyne, páni poslanci, teraz nasledujú vystúpenia predsedov poslaneckých klubov. Dávam slovo predsedovi klubu poslancov za stranu Smer – sociálna demokracia pánovi poslancovi Robertovi Ficovi. Pripraví sa predseda klubu poslancov za Slovenskú demokratickú a kresťanskú úniu. Nech sa páči, pán predseda.
B. Bugár, podpredseda NR SR: (2001-11-06):
J. Kalman, poslanec: Áno, ďakujem pekne, pán podpredseda. Nakoniec, kolegovia, ktorí vystúpili v podstate potvrdili tú rozpornosť týchto predložených návrhov. Na jednej strane je tu snaha. Na druhej strane vyvoláva určité obavy z ďalších nejasností, resp. poukazovanie, že predovšetkým poslanci parlamentu suplujú činnosť vlády, ktorá by v tomto smere mala byť rozhodujúca, kompetentná, dôsledná, ktorá už dávno mala predložiť návrh opatrení rezortných, regionálnych a ja neviem ešte akých, ktoré by riešili otázku zamestnanosti alebo nezamestnanosti na Slovensku. Nemôžem súhlasiť celkom s pánom kolegom Palkom z toho pohľadu, že to nič nebude stáť, pretože predsa tie finančné zdroje sa budú presúvať. A na jednej strane aj samotné stanovisko ministerstva financií, ktoré je uvedené v príslušnom materiáli, hovorí o tom, že to finančné prostriedky určite bude stáť. Takže je to len opäť otázka, ak to stojí finančné prostriedky a bude ich to stáť, prečo nie tieto finančné prostriedky dať na aktívnu politiku práce, ktoré budú vytvárať trvalé pracovné miesta, a prečo len takýmito kozmetickými úpravami. To bola aj podstata môjho vystúpenia a nakoniec ste to potvrdili. Ďakujem.
Bugár, Béla, podpredseda NR SR (2011-07-07):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Markovičovi.
Laurenčík, Milan, podpredseda NR SR (2021-09-24):
Prosím, prezentujme sa a hlasujme. (Hlasovanie.) Prítomných 139, za 134, proti 0, zdržali sa 5, hlasovali všetci. Konštatujem, že tento návrh sme schválili a určili výbory, ako aj lehoty. Ďalej budeme hlasovať o bode 28 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 35/2019 Z. z. o finančnej správe, tlač 621. Prosím spravodajcu z výboru pre financie a rozpočet pána poslanca Tomáša Lehotského, aby hlasovanie uviedol. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 621.)
Vons, Peter, poslanec NR SR (2021-07-25):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti, výboru pre verejnú správu a regionálny rozvoj a výboru pre sociálne veci. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 13. septembra a v gestorskom výbore do 14. septembra.
Martvoň, Anton, poslanec NR SR (2014-11-09):
Ďakujem pekne. Pán poslanec Kaník, som rád, že súhlasíte aj vy s naším pánom premiérom, že bolo to dobré prevziať dlh mesta Žiliny zo strany štátu. Chápem, že sa vám nepáči to jeho vyjadrenie, ale myslím si, že to vyjadrenie bolo namieste, bolo asi tak namieste, ako keď váš bývalý poslanec z SDKÚ a primátor mesta Vráble sa mnohokrát na stretnutiach s občanmi a lokálnou verejnosťou alebo médiami nemal problém pochváliť, že hospodársky park vo Vrábľoch je len vďaka Dzurindovej vláde. Čiže je to obdobné, ako sa to dialo vo Vrábľoch. A čo sa týka, ďalšia vec, je to trošku úsmevné, keď poslanci SDKÚ alebo bývalí poslanci SDKÚ hovoria o neokomunistoch, a pritom sú sami spájaní s podpísaním anticharty.
M. Pado, poslanec: (2008-01-30):
Lisabonská zmluva je možná len vďaka tomu, že v Európskej únii existuje demokracia, ktorú sa vy aj navrhovanou novelou tlačového zákona snažíte pomaly likvidovať. Pán podpredseda, ak si nepripravujete písomne svoje vystúpenia, prečítajte si prepisy vašich vystúpení, aby ste videli, aké táraniny sú v nich obsiahnuté. A možno, aj keď si veľké nádeje nerobím, ale potom budete aspoň trochu korigovať váš slovník a spôsoby vyjadrovania. Ono, pán podpredseda, nestačí mať len povrchné vedomosti. A keď sa trápite s tým, čo treba napísať, ak nebude schválená Lisabonská zmluva dnes, no tak napíšte pravdu alebo nech pán predseda zmení pravdu, veď on s tým skúsenosti má. Napíše to čo chce. A, pán podpredseda, na záver. Počuli ste ma už niekedy kričať? Nie. No vidíte a to máte veľké šťastie. Ďakujem. (Smiech.)
Laurenčík, Milan, podpredseda NR SR (2021-11-23):
Pán poslanec, ďakujeme. Na vaše vystúpenie evidujem štyri faktické poznámky. Končím možnosť prihlásiť sa. Ako prvá vystúpi s faktickou poznámkou pani poslankyňa Jana Vaľová. Nech sa páči.
Žiga, Peter, podpredseda NR SR (2024-04-24):
Dávam hlasovať o skrátení lehoty. (Hlasovanie) 137 prítomných, 136 za, 1 nehlasoval. Návrh sme schválili.
Hlina, Alojz, poslanec NR SR (2024-09-26):
Pán kolega, nič v zlom, ale vy ste koho počúvali, lebo ja som teda hovoril v tom mojom vystúpení, minimálne päť bodov som hovoril, ale myslím, že by to kľudne vydalo na tých 2,6 či 2,7, či koľko chceme, hej. Zrušiť trináste, úspora na chode štátu, daňová medzera, dodatočné zaťaženie zbrojársky firiem a keby už že celkom šlo, tak ešte aj preformátovať tie sociálne výdavky zo zbrojárskych výdavkov. A, pán kolega, ja neviem, my žijeme fakt iné svety. Však dajte si do gúgla zbrojárske podniky na Slovensku a čo vám vyhodí. Však ja to čítam stále, veď ja čítam, ja čítať som sa naučil ešte na ZDŠ-ke. Naozaj však to, ale to dáva aj logiku, lebo je vojna kúsok od nás, hej, však vy, ktorí ste za mier, teda to viem, to som už počul, ale tá vojna umožňuje tým firmám zarábať a zarábajú, a prečo ste ich dodatočne nezaťažili. Prečo Roba Kaliňáka pošlete nakupovať po všetkých výstavách? Z tej biedy. Tu nebude na plienky. Prosím vás, nebudú mať na plienky v DSS-kách. Nebudú. Bude taký problém. Ale hlavne, že budeme mať Oshkoshé alebo ja neviem, čo to budeme mať, 4x4 za 800 mil. Viete, že jak sa vám bude voziť na takom Oshkoshi, hej, ktorý vám aj tak zostrelia z radaru a dronom do hodiny nato, ako s ním vyjdete z garáže. Hej, na čo je to, keď budete mať ľudí, s prepáčením, pokakaných v DSS-kách. Tak si naformátujte priority. Veď ste socialisti, preboha, nie? Ja ako pravičiar by som si to možno mohol viacej dovoliť a vy ako socialisti by ste nemali ani pripustiť takú debatu, že vymeníte o nepostaraných dôchodcov v DSS-kách, ale budete mať Oshkosh a potom ho predstavíte, keď bude SNP, tak ich vytiahnete, natriete nejakým olejom a vytiahnete na nejakú parádu. Nie? Niečo nesedí na tom príbehu. Ďakujem.
Laššáková, Jana, podpredsedníčka NR SR (2013-01-30):
Chce reagovať pán poslanec Fecko? (Reakcia poslanca.) Áno, nech sa páči.
Pčolinský, Peter, podpredseda NR SR (2023-01-26):
Ďakujem na vaše vystúpenie štyri faktické poznámky. Pán poslanec Kočiš, nech sa páči.
Šimečka, Michal, podpredseda NR SR (2024-01-09):
Ďakujem pekne. S reakciou na faktické pán poslanec Tankó.
Grendel, Gábor, podpredseda NR SR (2021-05-28):
Pán poslanec Dostál bol posledný písomne prihlásený do rozpravy. Pýtam sa teraz, kto sa chce do rozpravy prihlásiť ústne. Jeden, pán poslanec Mazurek, končím možnosť prihlásiť sa do rozpravy ústne. (Ruch v sále.) Pán poslanec Mazurek, máte slovo. (Neutíchajúci ruch v sále a zaznievanie gongu.)
Nagy, József, minister životného prostredia SR (2011-05-18):
Ďakujem pekne, pán predsedajúci. Vážené pani poslankyne, vážení páni poslanci, vládnym návrhom zákona, ktorým sa mení a dopĺňa zákon č. 514/2008 o nakladaní s odpadom z ťažobného priemyslu a o zmene a doplnení niektorých zákonov, sa reaguje na výzvu, na formálne oznámenie Európskej komisie č. 2010/2149, v ktorej upozorňuje na neúplnú, resp. nesprávnu transpozíciu niektorých článkov smernice Európskeho parlamentu a Rady č. 2006/21. Zároveň sa zohľadňujú požiadavky praxe a skúsenosti orgánov štátnej správy, ktoré vykonávajú štátnu správu v oblasti nakladania s odpadom z ťažobného priemyslu. Vládny návrh zákona je v súlade s Ústavou Slovenskej republiky a s medzinárodnými zmluvami a medzinárodnými dokumentami, ktorými je Slovenská republika viazaná. Návrh nemá dopad na verejné financie ani negatívny dopad na obyvateľov. Pre informáciu: dotýka sa to 90 úložísk ťažobného odpadu na Slovensku a nevytvára ďalšie finančné nároky alebo náklady u ukladateľov, len určuje spôsob vytvárania finančnej rezervy na neskoršiu likvidáciu tohto ťažobného odpadu. Vážený pán predseda, vážené pani poslankyne, poslanci, verím, že predložený návrh schválite a postúpite do druhého čítania. Ďakujem pekne.
A. Belousovová, podpredsedníčka NR SR: (2008-10-28):
Ďalej v rozprave vystúpi pán poslanec Mikloško a po ňom sa pripraví pán poslanec Fronc. Nech sa páči, pán Mikloško, máte slovo.
A. Belousovová, podpredsedníčka NR SR: (2009-06-18):
Sú faktické poznámky k vystúpeniu pána poslanca Chrbeta? Pani poslankyňa Sárközy. Uzatváram možnosť prihlásiť sa s faktickými poznámkami. Nech sa páči, pani poslankyňa.
A. Belousovová, podpredsedníčka NR SR: (2009-06-18):
Prosím určeného spoločného spravodajcu z výboru pre hospodársku politiku pána poslanca Pavla Pavlisa, aby informoval Národnú radu Slovenskej republiky o výsledku rokovania výborov o tomto návrhu vlády. Nech sa páči, pán poslanec.
J. Mikolaj, podpredseda vlády a minister školstva SR: (2009-06-16):
Súčasné znenie zákona o Štátnom fonde rozvoja bývania a zákona o štátnej správe pre územné plánovanie, stavebný poriadok a bývanie neumožňuje vykonávanie činností navrhnutých v programe, a preto je nevyhnutná ich novelizácia. Podporenie hospodárskeho rozvoja si vyžaduje okamžité riešenia, ktoré majú prispieť k udržaniu zamestnanosti na existujúcich pracovných miestach a k podpore vytvorenia nových pracovných miest. Vzhľadom na to, že je nevyhnutné v čo najkratšom čase vytvoriť legislatívne podmienky na realizáciu komplexného zatepľovania bytových stavieb a najmä tlmiť dôsledky hospodárskej krízy, požiadala vláda Slovenskej republiky, aby o predloženom návrhu zákona rokovala Národná rada Slovenskej republiky v skrátenom legislatívnom konaní. Ďakujem za pozornosť.
Hrušovský, Pavol, podpredseda NR SR (2010-08-05):
Pán poslanec Poliačik.
Habánik, Jozef, poslanec NR SR (2022-09-27):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte, aby som odôvodnil návrh novely zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Ako je všeobecne známe, myslím, že vo februári alebo v marci tohto roku plénum prijalo novelu zákona o vysokých školách, ktorá nadobudla účinnosť 25. apríla tohto roku, a podľa prechodných ustanovení tejto novely vysoké školy majú povinnosť zosúladiť svoje vnútorné predpisy podľa § 15 s novelou zákona o vysokých školách do 31. augusta 2023 najneskôr. Vysoké školy začali postupne tieto vnútorné predpisy zosúlaďovať a v procese zosúlaďovania sa narazili na niektoré legislatívno-technické nedostatky a chyby novely, ktorý predmetný návrh našej novely zákona odstraňuje. Konkrétne v § 9 ods. 1 písm. a), v ktorom je chybne uvedená kompetencia akademického senátu verejnej vysokej školy schvaľovať rokovací poriadok vedeckej rady verejnej vysokej školy, a v § 41 sa dopĺňa nový odsek 15, nakoľko podľa § 9 ods. 1 písm. k) výročnú správu o činnosti verejnej vysokej školy a výročnú správu o hospodárení verejnej vysokej školy schvaľuje akademický senát verejnej vysokej školy po predchádzajúcom vyjadrení správnej rady verejnej vysokej školy, ale, žiaľ, tá podľa § 41 takúto pôsobnosť nemá. V uvedenom návrhu novely zákona o vysokých školách tieto legislatívno-technické, ale aj obsahové chyby v návrhu zákona odstraňujeme. Ďakujem pekne.
Kadúc, Miroslav, poslanec NR SR (2013-06-04):
Ďakujem za slovo, pani predsedajúca. Vážení kolegovia, dovoľte mi, aby som predniesol náš návrh zákona. Hlavným cieľom návrhu zákona je zavedenie centrálneho registra na riadenie obcí a prístupného verejnosti na stránke Ministerstva vnútra SR, čo možno považovať za jedno z opatrení, ktoré prispievajú k zavedeniu elektronickej verejnej správy na Slovensku a za významný krok smerom k posilneniu transparentnosti. Z obsahového hľadiska je možné návrh zákona rozčleniť do troch tematických oblastí: 1. ide o nástroj legislatívneho procesu, 2. publikáciu výsledkov legislatívneho procesu a 3. samotný legislatívny proces. Obsahom prvej oblasti je doplnenie zákona o možnosť uplatnenia spoločnej pripomienky ako legislatívneho nástroja umožňujúceho aktívnu kolektívnu participáciu občanov obce na legislatívnom procese. V oblasti publikácie výsledkov legislatívneho procesu predstavuje navrhovaná zmena výrazný pozitívny posun smerom k lepšej prehľadnosti prijatých právnych predpisov, ktorá má byť docielená zavedením povinnosti zverejňovať prijaté normatívne právne akty vždy v ich plnom znení, a to jednak na úradnej tabuli a zároveň aj v zbierke nariadení, ktorú musí obec povinne na základe predkladaného návrhu zákona zriadiť. Posledná oblasť, ktorú predkladaný, predkladaný návrh zákona upravuje, je prípravná etapa legislatívneho procesu a to jest, že sa navrhuje zaviesť obci povinnosť prijatiu nariadenia, ktoré by upravovalo legislatívne pravidlá tvorby právnych predpisov obce. Návrh zákona vo všetkých troch oblastiach čerpá zo základnej myšlienky, na ktorej je budovaný celý systém samosprávy. Touto myšlienkou je suverenita ľudu, ktorá zohľadňuje skutočnosť, že ľud je výlučným zdrojom štátnej moci, vytvára priestor pre priamu i nepriamu participáciu občanov na výkone štátnej moci. Návrh zákona optimalizuje možnosti pre efektívnu a reálnu účasť občana v správe obce v oboch sférach, uľahčuje prístup ku kompletným a komplexným informáciám z oblasti legislatívy obce. Vážená pani predsedajúca, vážení kolegovia, ktorí ste tu, dovoľte mi, aby som vás požiadal o podporu tohto, tohto návrhu. Ďakujem.
Figeľ, Ján, podpredseda NR SR (2015-05-22):
Nech sa páči, Erika Jurinová.
Žiak, Miroslav, poslanec NR SR (2020-04-29):
Pán poslanec Tomáš, nepredpokladali sme, že prídete s nejakým konštruktívnym riešením. Nesklamali ste, prišli ste, jak sa hovorí, nabrýzgali ste, odišli ste a hovoríte, že hanbíte sa za vašich nominantov Jankovská a spol., teda tým pádom sa zrejme hanbíte aj za vašu vlastnú vládu bývalú, keďže 12 rokov ste tu vy vládli. Nezabudli ste, samozrejme, opomenúť Hlavný banský úrad. Keďže som ja z Hornej Nitry a tento úrad sa priamo dotýka Hornej Nitry, keďže je tam ťažba a máme tam aj banský úrad, ktorý sídli v sídle Hornonitrianskych baní, teda v priamom rozpore záujmov. A bol tam váš nominant, ktorý kryl ťažké, by som povedal, prehrešky. Boli tam závaly, boli tam vyšetrovania a tento váš nominant to kryl. Preto nielen na Hlavný banský úrad je potrebné, aby prišiel krízový manažér. Ďakujem veľmi pekne.